**Ինեսե Լիբինյա Էգներե** (լատիշ․՝ Inese Lībiņa-Egnere, սեպտեմբերի 25, 1977(1977-09-25), Ռիգա, Լատվիական ԽՍՀ, ԽՍՀՄ), լատվիացի իրավաբան, քաղաքական և պետական գործիչ։ «Միասնություն» կուսակցության անդամ է, որը մտնում է «Նոր միասնություն» կուսակցությունների միավորման մեջ։ Լատվիայի արդարադատության նախարար 2022 թվականի դեկտեմբերի 14-ից։ Լատվիայի XI—XIV Սեյմի պատգամավոր (2011-2022), Լատվիայի XI-XIII Սեյմի նախագահության անդամ (խոսնակի տեղակալ) (2012-2022)։

Կենսագրություն
--------------

Ծնվել է 1977 թվականի սեպտեմբերի 25-ին Ռիգայում։

1996 թվականին ավարտել է Լիեպայայի 5-րդ միջնակարգ դպրոցը։ 2001 թվականին ավարտել է Լատվիայի համալսարանի իրավաբանական ֆակուլտետը։ Կրթությունը շարունակել է Գերմանիայի Ֆրայբուրգ իմ Բրայսգաու քաղաքի Ալբերտի և Լյուդվիգի անվան համալսարանում, որտեղ 2002 թվականին ստացել է իրավագիտության մագիստրոսի աստիճան (ԼԼ.M.)՝ գերազանցությամբ (summa cum laude): 2007 թվականին ստացել է իրավագիտության դոկտորի աստիճան (Dr.iur.) Լատվիայի համալսարանի իրավաբանական ֆակուլտետում։

1999-2001 թվականներին աշխատել է Լատվիայի սահմանադրական դատարանի դատավորի օգնական։

2002-2007 թվականներին աշխատել է միջազգային խմբի մեջ մտնող Liepa, Skopiņa / Borenius երդվյալ փաստաբանների բյուրոյում՝ որպես փաստաբան։

2004 թվականի սեպտեմբերից Լատվիայի համալսարանի իրավաբանական ֆակուլտետի քաղաքացիական իրավունքի ամբիոնի դոցենտ։

2007-2011 թվականներին՝ Լատվիայի նախագահ Վալդիս Զատլերսի իրավական հարցերով խորհրդական։

Իրավունքի ոլորտում մի շարք մենագրությունների և հրապարակումների հեղինակ։

Բացի մայրենի լատվիերենից, տիրապետում է ռուսերեն, գերմաներեն և անգլերեն լեզուներին։

Քաղաքական գործունեություն
-------------------------

2011 թվականին անդամակցել է նախկին նախագահ Վալդիս Զատլերսի հիմնադրած Զատլերսի բարեփոխումների կուսակցությանը։

2011 թվականի խորհրդարանական ընտրությունների արդյունքներով ընտրվել է Լատվիայի Սեյմի պատգամավոր՝ Կուրզեմե ընտրատարածքում Բարեփոխումների կուսակցության ցուցակով։ Դարձել է իրավաբանական հարցերով կոմիտեի նախագահության անդամ և Եվրոպայի հարցերով կոմիտեի անդամ։ 2012 թվականի հունիսի 14-ին ընտրվել է Լատվիայի Սեյմի նախագահության անդամ (խոսնակի տեղակալ)։

2014 թվականի մայիսին վարչության և խմբակցության կոչով Բարեփոխումների կուսակցության մի խումբ նախարարների և պատգամավորների հետ անդամակցել է «Միասնություն» կուսակցությանը։

2014 թվականի խորհրդարանական ընտրությունների արդյունքներով ընտրվել է Լատվիայի XII Սեյմի պատգամավոր «Միասնության» ցուցակով։ Դարձել է Լատվիայի Սեյմի նախագահության անդամ (խոսնակի տեղակալ), Սեյմի իրավաբանական հանձնաժողովի նախագահության անդամ, 2018 թվականին՝ Սեյմի ազգային անվտանգության հանձնաժողովի նախագահ և Սեյմի Իրավաբանական հանձնաժողովի դատական քաղաքականության ենթակոմիտեի նախագահ։

2018 թվականին ստեղծվել է «Նոր միասնություն» կուսակցական միավորումը։ 2018 թվականի խորհրդարանական ընտրությունների արդյունքներով ընտրվել է Լատվիայի XIII Սեյմի պատգամավոր «Նոր միասնության» ցուցակով։ Եղել է Սեյմի Ազգային անվտանգության հանձնաժողովի նախագահության անդամ, Սեյմի իրավաբանական հանձնաժողովի անդամ, Սեյմի իրավաբանական հանձնաժողովի դատական քաղաքականության ենթակոմիտեի նախագահ։ Եղել է Լատվիայի XIII Սեյմի նախագահության անդամ (փոխխոսնակ)։ 2022 թվականի խորհրդարանական ընտրությունների արդյունքներով ընտրվել է Լատվիայի XIV Սեյմի պատգամավոր՝ «Նոր միասնության» ցուցակով։ Եղել է կայուն զարգացման հանձնաժողովի անդամ և մարդու իրավունքների և հասարակայնության հետ կապերի հանձնաժողովի նախագահության անդամ։

Եղել է Եվրոպական ժողովրդական կուսակցության խմբակցության անդամ, Եվրոպայի խորհրդի Խորհրդարանական վեհաժողովում լատվիական պատվիրակության ղեկավար (2011-2022)։

2022 թվականի դեկտեմբերի 14-ին ստացել է Լատվիայի արդարադատության նախարարի պորտֆելը երկրորդ կառավարությունում՝ վարչապետ Կրիշյանիս Կարինշի ղեկավարությամբ («Նոր միասնություն»)։ Պահպանել է իր պաշտոնը կոալիցիոն կառավարությունում վարչապետ Էվիկա Սիլինիի ղեկավարությամբ («Նոր միասնություն»), որը հաստատվել է Լատվիայի Սեյմի կողմից 2023 թվականի սեպտեմբերի 15-ին։

Ծանոթագրություններ
------------------

1. ↑
2. 1 2  "Prezidijs" (in լատվիերեն). Latvijas Republikas Saeima. Արխիվացված from the original on 2023 թ․ հուլիսի 17. Retrieved 2023 թ․ սեպտեմբերի 17.
3. 1 2 3 4 5 6 7 8 9 10 11  "Inese Lībiņa-Egnere" (in լատվիերեն). Ministru kabinets. Արխիվացված from the original on 2022 թ․ դեկտեմբերի 15. Retrieved 2023 թ․ սեպտեմբերի 17.
4. 1 2 3 4  "Inese Lībiņa-Egnere" (in լատվիերեն). 14. Saeimas vēlēšanas. 2022 թ․ սեպտեմբերի 26. Արխիվացված from the original on 2022 թ․ հոկտեմբերի 6. Retrieved 2023 թ․ սեպտեմբերի 17.
5. ↑  "Inese Lībiņa-Egnere" (in լատվիերեն). Latvijas Republikas Saeima. Արխիվացված from the original on 2016 թ․ մարտի 16. Retrieved 2023 թ․ սեպտեմբերի 17.
6. ↑  "Партия реформ призвала всех своих министров и депутатов вступить в «Единство»". Delfi. 2014 թ․ մայիսի 14. Retrieved 2023 թ․ սեպտեմբերի 17.
7. ↑  "Inese Lībiņa-Egnere" (in լատվիերեն). Latvijas Republikas Saeima. Retrieved 2023 թ․ սեպտեմբերի 17.
8. 1 2  "Inese Lībiņa-Egnere" (in լատվիերեն). Latvijas Republikas Saeima. Արխիվացված from the original on 2022 թ․ հոկտեմբերի 7. Retrieved 2023 թ․ սեպտեմբերի 17.
9. ↑  "Inese Lībiņa-Egnere" (in լատվիերեն). Latvijas Republikas Saeima. Retrieved 2023 թ․ սեպտեմբերի 17.
10. ↑  "Inese Lībiņa-Egnere" (in անգլերեն). Parliamentary Assembly. Արխիվացված from the original on 2023 թ․ մարտի 23. Retrieved 2023 թ․ սեպտեմբերի 17.
11. ↑  Антоненко, Оксана (2023 թ․ սեպտեմբերի 15). "В Латвии утверждено новое правительство. Без националистов и с либералами". Русская служба Би-би-си. Արխիվացված from the original on 2023 թ․ սեպտեմբերի 15. Retrieved 2023 թ․ սեպտեմբերի 15.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 368150323737609970524 · WorldCat VIAF: 368150323737609970524 |

 |